ประกาศคณะกรรมการวิชาชีพสาขาการแก้ไขความผิดปกติของการสื่อความหมายประกาศคณะกรรมการวิชาชีพสาขาการแก้ไขความผิดปกติของการสื่อความหมายเรื่องหลักเกณฑ์และแบบประเมินเพื่อการรับรองสถาบันการศึกษาที่จัดการศึกษาระดับปริญญาตรีสาขาความผิดปกติของการสื่อความหมายพ.ศ. ๒๕๕๗ อาศัยอำนาจตามความในมาตรา ๒๓ (๕) และ (๑๑) แห่งพระราชบัญญัติการประกอบโรคศิลปะพ.ศ. ๒๕๔๒ ประกอบกับมาตรา ๓๓ (๒) แห่งพระราชบัญญัติการประกอบโรคศิลปะ พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการประกอบโรคศิลปะ(ฉบับที่ ๔) พ.ศ. ๒๕๕๖คณะกรรมการวิชาชีพสาขาการแก้ไขความผิดปกติของการสื่อความหมาย จึงออกประกาศไว้ดังต่อไปนี้ข้อ ๑ ให้ยกเลิกประกาศคณะกรรมการวิชาชีพสาขาการแก้ไขความผิดปกติของการสื่อความหมายเรื่องหลักเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาการแก้ไขความผิดปกติของการสื่อความหมายพ.ศ. ๒๕๕๔ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนในประเทศไทยที่ได้รับอนุญาตให้จัดตั้งตามกฎหมายและจัดการศึกษาระดับปริญญาตรีสาขาความผิดปกติของการสื่อความหมายส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายถึงคณะกรรมการวิชาชีพสาขาการแก้ไขความผิดปกติของการสื่อความหมายคณะอนุกรรมการวิชาชีพ หมายถึงคณะอนุกรรมการวิชาชีพสาขาการแก้ไขความผิดปกติของการสื่อความหมายด้านตรวจประเมินสถาบันการศึกษาหมวด ๑การรับรองสถาบันการศึกษา ข้อ ๔ สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้ข้อ ๕ การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพสำหรับสถาบันการศึกษาของเอกชนให้ผู้รับใบอนุญาต ผู้จัดการหรือผู้แทนนิติบุคคลของสถาบันการศึกษา เป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๖ ให้สถาบันการศึกษาทำแบบประเมินตนเองตามแบบที่กำหนดท้ายประกาศนี้และส่งแบบประเมินพร้อมคำขอการรับรองสถาบันการศึกษาไปยังสำนักสถานพยาบาลและการประกอบโรคศิลปะ กรมสนับสนุนบริการสุขภาพข้อ ๗ ให้คณะกรรมการวิชาชีพแต่งตั้งคณะอนุกรรมการวิชาชีพประกอบด้วยผู้แทนคณะกรรมการวิชาชีพ ๒ คน ผู้แทนคณะอนุกรรมการวิชาชีพด้านพัฒนามาตรฐานวิชาชีพ๒ คน และผู้แทนสำนักสถานพยาบาลและการประกอบโรคศิลปะ ๒ คนโดยให้ผู้แทนสำนักสถานพยาบาลและการประกอบโรคศิลปะคนหนึ่ง ทำหน้าที่เป็นอนุกรรมการวิชาชีพและเลขานุการข้อ ๘ ให้คณะอนุกรรมการวิชาชีพมีหน้าที่ตรวจคำขอการรับรองสถาบันการศึกษาและให้ทำการตรวจประเมินสถาบันการศึกษาพร้อมเสนอคณะกรรมการวิชาชีพให้แล้วเสร็จภายใน๙๐ วัน นับแต่วันที่ได้รับคำขอการรับรองสถาบันการศึกษาข้อ ๙ ให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ ในการตรวจประเมิน เช่น ค่าเบี้ยเลี้ยง ค่าเดินทางและค่าที่พักของคณะอนุกรรมการวิชาชีพตามที่จ่ายจริงแต่ต้องไม่ต่ำกว่าอัตราที่ทางราชการกำหนดหมวด ๒หลักเกณฑ์การรับรองสถาบันการศึกษา ข้อ ๑๐ สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพกำหนดท้ายประกาศนี้สถาบันการศึกษาที่เปิดสอนครั้งแรกจะต้องยื่นคำขอรับรองสถาบันการศึกษาก่อนที่จะเปิดรับนักศึกษาล่วงหน้า และจะทำการสอนตามหลักสูตรได้เมื่อผ่านการรับรองสถาบันการศึกษาจากคณะกรรมการวิชาชีพเรียบร้อยแล้วข้อ ๑๑ คณะกรรมการวิชาชีพต้องออกหนังสือรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ ๕ ปีนับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๒ ภายใน ๙๐วันก่อนครบกำหนด ๕ ปีสถาบันการศึกษาที่จัดการศึกษาระดับปริญญาตรีสาขาความผิดปกติของการสื่อความหมายสถาบันการศึกษาจะต้องยื่นคำขอการรับรองสถาบันการศึกษาเพื่อขอรับการประเมินการรับรองสถาบันการศึกษาใหม่แต่ถ้าหากมีการปรับปรุงหลักสูตรสถาบันการศึกษาจะต้องยื่นคำขอการรับรองสถาบันการศึกษาใหม่ทุกครั้งข้อ ๑๓ หากผลการประเมินสถาบันการศึกษาคราวใดไม่ผ่านตามเกณฑ์การประเมินสถาบันการศึกษาจะต้องปรับปรุงแก้ไขให้เป็นไปตามเกณฑ์การรับรองสถาบันการศึกษาตามที่กำหนดในข้อ๑๐ ให้แล้วเสร็จภายใน ๑๘๐ วันนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพทำการประเมินอีกครั้งหนึ่งถ้าสถาบันการศึกษาไม่ยื่นผลการปรับปรุงแก้ไขภายใน ๑๘๐ วันถือว่าสถาบันการศึกษานั้นไม่ผ่านการรับรองคณะอนุกรรมการวิชาชีพต้องทำการประเมินให้แล้วเสร็จภายใน ๙๐ วันนับแต่วันที่ได้รับแจ้งผลการปรับปรุงแก้ไขข้อ ๑๔ ภายในระยะเวลา ๕ปี นับแต่ประกาศนี้มีผลใช้บังคับ ให้สถาบันการศึกษาที่คณะกรรมการวิชาชีพได้ประกาศให้เป็นสถาบันที่จัดการศึกษาระดับปริญญาตรีสาขาความผิดปกติของการสื่อความหมายจะต้องยื่นคำขอการรับรองสถาบันการศึกษาต่อคณะกรรมการวิชาชีพข้อ ๑๕ สถาบันการศึกษาที่ได้รับการรับรองสถาบันการศึกษาก่อนที่ประกาศนี้มีผลใช้บังคับแล้วยังไม่หมดอายุให้ถือว่าเป็นสถาบันการศึกษาที่ได้รับการรับรองสถาบันการศึกษาตามประกาศนี้และให้มีอายุเท่าที่เหลืออยู่ข้อ ๑๖ ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดประกาศณ วันที่ ๙ กันยายน พ.ศ. ๒๕๕๗รองศาสตราจารย์นายแพทย์จันทร์ชัย เจรียงประเสริฐประธานกรรมการวิชาชีพสาขาการแก้ไขความผิดปกติของการสื่อความหมาย[เอกสารแนบท้าย]๑. เกณฑ์มาตรฐานการรับรองสถาบันการศึกษาที่จัดการศึกษาระดับปริญญาตรีสาขาความผิดปกติของการสื่อความหมาย๒. คำขอการรับรองสถาบันการศึกษาที่จัดการศึกษาระดับปริญญาตรีสาขาความผิดปกติของการสื่อความหมาย๓. แบบประเมินการรับรองสถาบันการศึกษาที่จัดการศึกษาระดับปริญญาตรีสาขาความผิดปกติของการสื่อความหมาย๔. หนังสือรับรองสถาบันการศึกษาสาขาความผิดปกติของการสื่อความหมาย(ดูข้อมูลจากภาพกฎหมาย)ปริยานุช/ผู้จัดทำ๑๓ พฤศจิกายน๒๕๕๗วิศนี/ผู้ตรวจ๑๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๒๕ ง/หน้า ๓๐/๑๐ พฤศจิกายน ๒๕๕๗